संविदा प्रेरक शिक्षक संघ की बैठक हुई
संविदा प्रेरक शिक्षक संघ की बैठक हुई
सागर | संविदा प्रेरक शिक्षक संघ की बैठक जिला मुख्यालय पर पहलवान बब्बा मंदिर में हुई। इसमें जिले भर के सभी ब्लॉकों के संविदा प्रेरक शिक्षक मौजूद रहे। संघ की विभिन्न मांगों पर चर्चा हुई। तय हुआ कि सभी 21 मार्च को दिल्ली में राष्ट्रीय महासभा में शामिल होंगे। अध्यक्षता प्रदेश महामंत्री बालचंद जाटव ने की। जिलाध्यक्ष अशित पचौरी ने भी संबोधित किया।
एनएसयूआई ने गर्ल्स कॉलेज में ज्ञापन सौंपा
सागर | गर्ल्स कॉलेज में छात्राओं को पर्याप्त पुस्तकें नहीं मिलने के विरोध में एनएसयूआई ने प्राचार्य को संबोधित ज्ञापन कॉलेज में सौंपा। जिला महामंत्री नितिशा सिंह राजपूत के नेतृत्व में ज्ञापन सौंपा गया। ज्ञापन देने वालों में बड़ी संख्या में एनएसयूआई कार्यकर्ता मौजूद थे।
महिला से छेड़छाड़
सागर |गौरझामर थाने में एक अजा वर्ग की महिला ने छेड़छाड़ की रिपोर्ट दर्ज कराई है। पुलिस के अनुसार महिला का कहना है कि वह अपने घर की तरफ जा रही थी। तभी रास्ते में ध्यानसिंह दांगी नाम का व्यक्ति मिला। उसने बुरी नीयत से मेरा हाथ पकड़ा। पुलिस ने आरोपी के खिलाफ अजा-जजा एक्ट के तहत छेड़छाड़ का केस दर्ज किया है।
अस्पताल को अपग्रेड करने हस्ताक्षर अभियान आज
सागर . भारत रक्षा मंच ने सिटी डिस्पेंसरी पॉली क्लीनिक चमेली चौक को अपग्रेड किए जाने की मांग को लेकर गुरुवार को हस्ताक्षर अभियान चलाया जाएगा। दोपहर 2 बजे गहोई वैश्य समाज पंचायती ट्रस्ट भवन से अभियान की शुरूआत होगी। हस्ताक्षर के साथ हस्ताक्षरकर्ता का वोटर आईडी व आधार कार्ड नंबर भी दर्ज किया जाएगा। यह जानकारी जयदीप नगरिया ने दी। अभियान के दौरान 27 वार्डों के लोगों से सहित नगरवासियों से हस्ताक्षर कराने का लक्ष्य तय किया गया है।
कोमलचंद जैन का निधन, अंतिम संस्कार आज
सागर | रामपुरा वार्ड बताशा वाली गली निवासी सिंघई कोमलचंद जैन गिदवाहा वालों का बुधवार को निधन हो गया। वह डॉ. हरीसिंह गौर विश्वविद्यालय के बायोटेक्नोलॉजी विभाग के अध्यक्ष एवं डीसीडीसी प्रो. सुबोध जैन के पिता हैं। वे अपने पीछे प|ी हीराबाई जैन, पुत्र प्रो. जैन एवं सुशील जैन सहित भरा-पूरा परिवार छोड़ गए हैं। अंतिम यात्रा गुरुवार को सुबह 8.30 बजे से उनके निवास रामपुरा वार्ड से निकलेगी। अंतिम संस्कार नरयावली नाका मुक्तिधाम में होगा।
hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva